Suedia a ajuns la un singur mort de Covid-19 pe zi, fără a impune măsuri drastice.
Bilanțul Covid-19 în Suedia se rezumă la un singur mort pe zi. Vaccinul produs de Astra Zenca a avut efecte grave pe pacient. Transportatorii aerieni pun la cale un plan global de livrare a dozelor.
Suedia se vindecă de COVID-19. În ultimele 10 zile, rata de infectare a fost de puţin peste un procent, deşi numărul testelor a crescut semnificativ.La terapie intensivă sunt internaţi doar 13 pacienţi şi se înregistrează un singur deces pe zi. Suedia are 10 milioane de locuitori.Ca număr de morți raportat la populație, statul scandinav are mai puțini morți decât Spania sau Marea Britanie, dar mai mulți decât Norvegia sau Germania.Şi asta fără a impune măsuri drastice. Suedezii şi-au continuat viaţa normal, în timp ce restul europenilor s-au baricadat în case. Între timp, au apărut detalii despre problemele vaccinului dezvoltat de AstraZeneca. Pacientul care a pus pe pauză studiile clinice a dezvoltat simptome neurologice grave.Și, deşi încă nu există un vaccin, transportatorii aerieni pun la cale un plan global de livrare a dozelor. Ar fi nevoie de aproximativ 8.000 de aeronave Boeing 747 "Jumbo Jet" care să ducă serul în fiecare colţ al lumii.